The Saturdays

**The Saturdays** (во превод саботите) е британско/ирска женска поп група, формирана во јуни 2007 година во Лондон, Велика Британија. Групата е составена од членовите Уна Хили, Моли Кинг, Френки Сендфорд, Ванеса Вајт и Рошел Хјумс (родено име Вајсман). Имаат издадено три студиски албум, два EP и 17 синглови.

## Музичка кариера
### 2007-2009: ''Создавање, Chasing Lights и The Work Tour''

The Saturdays е формирана во 2007 година како две од девојките Френки и Рошел биле поранешни членови на групата S Club 8. По создавањето  групата потпишува договор со Polydor, а потоа и со Fascination.

Во јули 2008 излегува деби синглот If This Is Love кој го зазема осмото место во Велика Британија. Песната беше издадена од страна на  Fascination и Polydor Records на 27 јули 2008 година како водечкиот сингл од албумот Chasing Lights. Песната е придружена со нејзината Б-страна What Am I Gonna Do. Потоа тргнуваат на турнеја со Girls Aloud. Во октомври истата година излегува песната Up и достигнува до петтата позиција во UK Singles Chart, а подоцна излегува на пазарот и деби албумот Chasing Lights. Тој достигнува до деветтата позиција во Велика Британија и е продаден во вкупно 400 илјади копии. Во почетокот на 2009 излегува третиот сингл од албумот, Issues и достигнува до 4-то место во Велика Британија. Пред пролетта 2009 тргнуваат на турнеја (Work Tour), а во март излегува песната Just Can't Get Enough и достигнува до второто место во Велика Британија. Во јуни излегува последниот сингл од албумот Work кој се искачува до 22 место.

### 2009-2011: ''Wordshaker и Headlines!''

Во октомври 2009 се враќаат со песната Forever Is Over и се искачува до второто место во UK Singles Chart. Една недела по издавенето на синглот излегува и вториот студиски албум Wordshaker. Албумот достигна до деветтата позиција, а продадени 100 илјади копии. Во почетокот на 2010 излегува и песната Ego која застанува на деветтата позиција. Во летото на 2010 излегува песната Missing You и се задржува на третата позиција. Една недела по издавањето на песната е издаден и првиот мини-албум Headlines! и има поголем успех од издадените два и достигнува до третата позиција во Велика Британија, а продажбата од него се 200 илјади копии. Есента е издадена песната Higher која достигнува десеттото место. Во почетокот на 2011 тргнуваат на втората турнеја (Headlines Tour).

### 2011–2012: ''On Your Radar и Arena Tour''

Групата почна да работи за третиот студиски албум.  Во мај излегува првиот сингл од албумот Notorious и достигнува до осмото место во Велика Британија. Во летото на 2011 излегува видеото на песната All Fired Up, а синглот излегува во почетокот на септември и достигнува до третото место. Во есента излегува видеото на третиот сингл од претстојниот албум My Heart Takes Over, а самиот сингл е издаден во ноември 2011. Песната достигна до 15 место . Во декември групата планира да тргне на третата турнеја (All Fired Up Tour). На 21 ноември излегува третиот студиски албум On Your Radar и достигнува до 23-то место во Велика Британија .

### 2012-2014: ''Living For The Weekend и Chasing The Saturdays''

На 30 март 2012 на BBC Radio 1 во The Chris Moyles Show беше претставен новиот сингл "30 Days", кој излегува на 14 мај. Песната е рангирана на 7 позиција во UK Singles. Во декември истата година излегува следниот сингл
"What About Us" кој се искачува до 1 место и е нивниот прв број 1 сингл во Велика Британија. 
The Saturdays имаат и реалити шоу за нивната група и е наречена Chasing The Saturdays која беше премиерно прикажана на E! каналот на 20 јануари. Со тоа групата ја освои Америка и Chasing The Saturdays беше најгледаното шоу таа недела со 72 илјади гледања. На 28 јуни 2013 година излегува "Gentleman", кој зазема 14-та позиција во британскиот чарт за песни. Следниот сингл се појавува на 4 октомври, а тој е "Disco Love", а на 14, истиот месец излегува четвртиот албум на групата "Living for the Weekend", кој го зазема 10 место во Велика Британија. Петтиот сингл од албумот е Not Giving Up кој достигна до 19 место во Велика Британија.

### 2014: ''Greatest Hits Live! и Finest Selection: The Greatest Hits album''

The Saturdays беа на нивната четврта турнеја Greatest Hits Live! во септември 2014 година и го издадоа албумот "Finest Selection: The Greatest Hits" со сите нивни синглови, заедно со 3 нови песни. 
Во 2015 година, The Saturdays прават пауза од групата и работат на соло проекти. Ванеса Вајт во 2016 година го издаде својот соло EP "Chapter One". Моли Кинг на 19 август 2016 го издаде деби синглот "Back To You", а Уна Хили во февруари 2017 го издава деби албумот "The Waiting Game".
 
## Дискографија
### Албуми
**Студиски албуми**:
* „Chasing Lights“ (*2008*)
* „Wordshaker“ (*2009*)
* „On Your Radar“ (*2011*)
* „Living For The Weekend“ (*2013*)

**EPs**:
* „iTunes Live: London Festival '09“ (*2009*)
* „Headlines!“ (*2010*)
* „Chasing The Saturdays“ (*2013*)

**Видеоалбуми**:
* „Headlines! Live From The Hammersmith Apollo“ (*2011*)

### Синглови
*"If This Is Love" (*2008*)
*"Up" (*2008*) 
*"Issues" (*2009*)
*"Just Can't Get Enough" (*2009*)
*"Work" (*2009*)  
*"Forever Is Over" (*2009*)
*"Ego" (*2010*)
*"Missing You" (*2010*) 
*"Higher" (featuring Flo Rida) (*2010*) 
*"Notorious" (*2011*) 
*"All Fired Up" (*2011*) 
*"My Heart Takes Over" (*2011*) 
*"30 Days" (*2012*)
*"What About Us" (*2013*)
*"Gentleman" (*2013*)
*"Disco Love" (*2013*)
*"Not Giving Up" (*2014*)
*"What Are You Waiting For" (*2014*)

## Надворешни врски

* Официјално мрежно место

Категорија:Британски музички групи
Категорија:Англиски женски поп-групи
Категорија:Музички групи основани во 2008 година